Likatsin 101 (Art. 101). Xanapuxkun makgatanksana xa Lanka pulakkaxlan talakapun, matanksanamapakgsina xapulakatsuntin, makgatanksananin xla ixkilhpulakni, xmakgamakgtayananin chu makgmakgalhchiwininanìn xla putum makgatanksaninanìn lipulatamatni, nachuna matanksanatapakgsit xalanka pulakkaxlan xla pumakgatanksan xalakalhkayawan, yanla natamalhani chu nataskujpala nak puskujni xla lipulatamatni usu nema ixakstukan tatapakgsi,watiyawa nema makxtùm katsinanìn tataskgawali, makgalhtawakgenanìn, tsokgnanìn tlan nataskuja.
Tachixkuwit tiku puskujli pumapakgsin xapuxku makgatanksana xalanka xpulakkaxlan talakapun, matanksanamapakgsina xapulakatsuntin, makgmakgalhchiwininanìn xala putummakgatanksaninanìn lipulatamatni, nachunalitum la matanksanatapakgsit xalapumakgatanksan xalakalhkayawan, nila natataxtu nak ixpuskujnikan pala tapuwan litawakanita akgtuy katà xlakannatamasputu la kalilhkanikanit tlan natatanpuxtu. Tlan natamapakgsinàn la likgawananin, napuxkun chu nalaj la liwilakgolh makxtum tapakgsin xla litatliwakglhat putsana'xla lipulatamatni.|Tachixkuwit tiku watiyawà xapuxku makgatanksana ix wanit, xa akxni pala kantsina ixskujma, nila naskuja nak tunù pumapaksigsin la wan xli'akgchaxan litapitsìn xla takatsìn 95 xla ja'e limapakgsìn.|Pala nitlawakan la wi likatsin nakatlawanikan ixtaskujni mapakgsina tiku maxkikanit talakaskin.|La wi xlawan lakstuntin tatsokgni chuna xataxokgon talakgalhin xawa namakgatsankgakgo pumapakgsin nema natawilayacha nak xtatliwakglhat Putsana'xla lipulatamatni, nachunalitum lata tamakgtayat xataxokgon talakgalhin xa tapakgsin na'akxilhpalakan.